Diari Oficial de la Generalitat Valenciana


Sumari del DOGV 7881, del 26-09-2016 (2016/7379)

RESOLUCIÓ de 13 de setembre de 2016, per la qual es modifica la Resolució de 25 de juliol de 1988, de la Direcció General de Desenvolupament Agrari, que desenvolupa l'Ordre de 2 de maig de 1988, sobre l'exercici de la pesca amb l'art denominat Moruna.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7881

Data del DOGV
:   26-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7379


Data del document
:   13-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 13 de setembre de 2016, per la qual es modifica la Resolució de 25 de juliol de 1988, de la Direcció General de Desenvolupament Agrari, que desenvolupa l'Ordre de 2 de maig de 1988, sobre l'exercici de la pesca amb l'art denominat Moruna. [2016/7379]  
L'Ordre de 2 de maig de 1988, regula l'exercici de la pesca amb l'art denominat Moruna, establint les característiques de l'art i les autoritzacions per a la pràctica d'aquesta pesqueria en aigües interiors del litoral de la Comunitat Valenciana.  
D'acord amb la disposició final segona de l'esmentada ordre i als efectes d'establir els llocs o postes on es podrien calar les morunes, així com els períodes en què es podria efectuar el calament esmentat, es va publicar la Resolució de 25 de juliol de 1988, de la Direcció General de Desenvolupament Agrari, que va desenvolupar l'Ordre de 2 de maig de 1988, sobre l'exercici de la pesca amb l'art denominat Moruna, establint el període de calament de la moruna grossa, des de l'1 d'abril fins al 30 de juny de cada any.  
Havent manifestat el sector, a través de la Comissió Interfederativa de Confraries de Pescadors de la Comunitat Valenciana, la voluntat que es puga pescar amb aquest art també en el període comprés entre l'1 i el 31 d'octubre de cada any.  
Tenint en compte que la moruna grossa no està subjecta a l'estacionalitat d'una única espècie, sinó que està dirigida a qualsevol espècie autoritzada per a la pesca, i amb motiu de diversificar l'esforç pesquer i intentar mantindre el rendiment econòmic en períodes de menor rendibilitat, resolc:  
  
Primer  
Modificar el punt segon de la Resolució de 25 de juliol de 1988, pel que fa al període de calament de la moruna grossa, que quedarà redactat com segueix:  
«El període de calament de les normes, segons el tipus d'art, serà el següent:  
- Moruna fina bolitjada, des del 15 de setembre fins al 31 de desembre, excepte en la zona de Torrevieja el període de la qual conclourà el 30 de novembre.  
- Moruna fina llangostinera, des de l'1 de març fins al 30 de juny.  
  
- Moruna mitjana, des de l'1 de desembre fins a l'últim dia de febrer de l'any següent.  
- Moruna grossa, des de l'1 d'abril fins al 30 de juny i des de l'1 al 31 d'octubre.  
La Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural, podrà autoritzar, prèvia petició dels interessats i si les circumstàncies així ho aconsellen, que es prorrogue en quinze dies l'alçament de l'art calat».  
  
Segon  
Aquesta resolució produirà efectes des de l'endemà de la publicació en el Diari Oficial de la Comunitat Valenciana.  
  
Tercer  
Aquesta resolució no posa fi a la via administrativa i, en contra, pot interposar-se, en el termini d'un mes des de la notificació o publicació, recurs d'alçada davant la consellera d'Agricultura, Medi Ambient, Canvi Climàtic i Desenvolupament Rural, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 13 de setembre de 2016.- El director general d'Agricultura, Ramaderia i Pesca: Rogelio Llanes Ribas.